เตรียมพร้อม! 22พย.คลังเปิดขายพันธบัตร "ออมไปด้วยกัน"ผ่าน 4 แบงก์
สบน. เตรียมเปิดจำหน่ายพันธบัตรออมทรัพย์รุ่น “ออมไปด้วยกัน”อีกครั้ง ผ่าน 4 ธนาคารตัวแทนจำหน่าย วงเงินรวม 70,000 ล้านบาท วันที่ 22 พ.ย.นี้
19 พ.ย. 2564

นางแพตริเซีย มงคลวนิช ผู้อำนวยการสำนักงานบริหารหนี้สาธารณะ (สบน.) เปิดเผยว่า สบน. จะเปิดจำหน่ายพันธบัตรออมทรัพย์รุ่น “ออมไปด้วยกัน” ผ่าน 4 ธนาคารตัวแทนจำหน่าย วงเงินรวม 70,000 ล้านบาท ให้กับประชาชนและนิติบุคคลไม่แสวงหากำไร และเป็นโอกาสดีสำหรับผู้ที่พลาดโอกาสในการลงทุนพันธบัตรออมทรัพย์ผ่านวอลเล็ต สบม. จะได้ร่วมจองซื้อพันธบัตรออมทรัพย์ได้อีกครั้ง ในวันที่ 22 พฤศจิกายน 2564นี้ ตั้งแต่เวลา 8.30 น. เป็นต้นไป เริ่มต้นลงทุนได้ตั้งแต่ 1,000 บาท - ไม่จำกัดวงเงินซื้อขั้นสูง มีรายละเอียดดังนี้1. จำหน่ายให้แก่ประชาชน ตั้งแต่วันที่ 22 พฤศจิกายน – 3 ธันวาคม 2564 วงเงิน 55,000 ล้านบาท 2 รุ่นอายุ ได้แก่ รุ่นอายุ 5 ปี อัตราดอกเบี้ยแบบขั้นบันไดเฉลี่ยร้อยละ 2.10 ต่อปี และรุ่นอายุ 10 ปี อัตราดอกเบี้ยแบบขั้นบันไดเฉลี่ยร้อยละ 3.00 ต่อปี ทั้ง 2 รุ่นจ่ายดอกเบี้ยทุก 3 เดือน จำหน่ายทั้งในช่องทาง CounterInternet Banking และ Mobile Banking ของธนาคารตัวแทนจำหน่ายทั้ง 4 แห่ง2. จำหน่ายให้แก่นิติบุคคลไม่แสวงหากำไรตามที่กระทรวงการคลังกำหนด ตั้งแต่วันที่ 24 พฤศจิกายน – 3 ธันวาคม 2564 วงเงิน 15,000 ล้านบาท รุ่นอายุ 10 ปี อัตราดอกเบี้ยคงที่ร้อยละ 2.20 ต่อปี จ่ายดอกเบี้ยทุก 6 เดือนจำหน่ายเฉพาะช่องทาง Counter ของธนาคารตัวแทนจำหน่ายทั้ง 4 แห่งผู้สนใจสามารถติดต่อสอบถามวิธีการจัดจำหน่ายพันธบัตรออมทรัพย์ผ่านช่องทางต่างๆของธนาคารตัวแทนจำหน่ายทั้ง 4 แห่งได้แก่ ธนาคารกรุงเทพฯ ธนาคารกรุงไทยฯ ธนาคารกสิกรไทยฯ และธนาคารไทยพาณิชย์ฯ เพื่อความสะดวกและสามารถทำธุรกรรมได้อย่างปลอดภัยตั้งแต่บัดนี้เป็นต้นไปสำนักพัฒนาตลาดตราสารหนี้ สำนักงานบริหารหนี้สาธารณะ โทร. 0 2271 7999 ต่อ 5809, 5820/ 0 2265 8050 ต่อ 5307, 5710, 5736